196. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 32591/3257 της 21 Μαΐου/6 Ιουν. 2001 (ΦΕΚ Β΄  703) Όροι και προϋποθέσεις ορισμού φορέων ελέγχου οχημάτων μεταφοράς επικινδύνων εμπορευμάτων, όπως ορίζεται στην Ευρωπαϊκή Συμφωνία ADR. Άρθρο 1 Ειδικός έλεγχος οχημάτων μεταφοράς επικίνδυνων εμπορευμάτων - Φορείς ελέγχου 1. Ο αρχικός, ο περιοδικός και ο έκτακτος έλεγχος των οχημάτων μεταφοράς επικίνδυνων εμπορευμάτων διεξάγεται σύμφωνα με τα οριζόμενα στο Π.Δ 104/99 και την ΚΥΑΦ2/21099/1700/2000(Β509) όπως ισχύουν, από το Υπουργείο Μεταφορών και Επικοινωνιών και από «αναγνωρισμένους» από αυτό «Φορείς Ελέγχου ADR». 2. Η αναγνώριση «Φορέων ελέγχου ADR» που πληρούν τις προϋποθέσεις της παρούσας απόφασης, γίνεται με απόφαση του Υπουργού Μεταφορών και Επικοινωνών, ύστερα από εισήγηση της Επιστημονική Επιτροπής του άρθρου 2 της παρούσας.  Άρθρο 2 Προϋποθέσεις αναγνώρισης «Φορέων ελέγχου ADR» Οι προϋποθέσεις αναγνώρισης «Φορέων ελέγχου ADR» είναι οι ακόλουθες: α. Μορφή φορέα Επιστημονικά εργαστήρια των Τμημάτων Μηχανολόγων Μηχανικών ή Χημικών Μηχανικών ΑΕΙ ή άλλων παρεμφερούς ειδικότητας τμημάτων ή φορέων ιδρυόμενων από τα ως άνω τμήματα για το σκοπό αυτό ή νομικά πρόσωπα που έχουν πιστοποιηθεί από το Υπουργείο Ανάπτυξης για τον έλεγχο δοχείων πίεσης και έχουν ως σκοπό τον έλεγχο οχημάτων μεταφοράς επικίνδυνων εμπορευμάτων.  β. Διαπίστευση Φορέα  Διαπίστευση του φορέα από το Εθνικό Συμβούλιο Διαπίστευσης (ΕΣΥΔ) ή άλλο φορέα διαπίστευσης κράτους - μέλους της Ευρωπαϊκής Ένωσης. Η υπόψη διαπίστευση θα γίνει σύμφωνα με το πρότυπο ΕΝ45004 και θα αφορά την πιστοποίηση της διαχείρισης του συστήματος της ποιότητας και αξιολόγηση της τεχνικής δυνατότητας του φορέα  Για χρονικό διάστημα ενός έτους από την έναρξη ισχύος της παρούσας απόφασης, μέχρις ότου το ΕΣΥΔ να είναι σε θέση να χορηγήσει τις εν λόγω διαπιστεύσεις, αντί αυτών γίνεται δεκτή αξιολόγηση του Φορέα από Επιστημονική Επιτροπή που αποτελείται από: α) Το Γενικό Διευθυντή Μεταφορών του ΥΜΕ ως πρόεδρο αναπληρούμενο από τον Διευθυντή της Διεύθυνσης Οδικής Ασφάλειας και Περιβάλλοντος του ΥΜΕ. β) Το Διευθυντή της Διεύθυνσης Οδικής Ασφαλείας και Περιβάλλοντος του ΥΜΕ, αναπληρούμενο από τον προϊστάμενο του Τμήματος Ελέγχων της ιδίας Διεύθυνσης.  γ) Το Διευθυντή του Εργαστηρίου Δυναμικής και Κατασκευών του Τμήματος Μηχανολόγων Μηχανικών του Ε.Μ.Π., ή τον νόμιμο αναπληρωτή του. δ) Το Διευθυντή του Εργαστηρίου Γενικής Χημικής Τεχνολογίας του Τμήματος Χημικών Μηχανικών της Πολυτεχνικής Σχολής του ΑΠΘ ή τον νόμιμο αναπληρωτή του.  ε) Τον Προϊστάμενο του Τμήματος Τεχνικού Ελέγχου Οχημάτων της Διεύθυνσης ΟΑΠ του ΥΜΕ, ο οποίος αποτελεί και τον εισηγητή της επιτροπής. Για την αξιολόγηση γίνεται εμπεριστατωμένη εξέταση του φακέλου της κάθε υποψηφιότητας λαμβάνοντας υπόψη την αξιοπιστία του φορέα και την κάλυψη των κριτηρίων του παρόντος άρθρου.Για τους όρους λειτουργίας της προβλεπόμενης από την ως άνω παρ. β Επιστημονικής Επιτροπής και λοιπές σχετικές διατάξεις περί ορισμού Φορέων ελέγχων οχημάτων κατά ADR, βλ. επίσης την με αριθ.48923/6422/28 Αυγ.-13 Σεπτ.2002 (ΦΕΚ Β΄1193), απόφ. Υπ. Μεταφορών και Επικοινωνιών, κατωτ.αριθ.204. «γ. Διαθεσιμότητα του Φορέα σε πιστοποιημένους πραγματογνώμονες ADR. Έργο των πραγματογνωμόνων ADR είναι η διενέργεια των ειδικών ελέγχων των οχημάτων μεταφοράς επικινδύνων εμπορευμάτων. Η πιστοποίηση των πραγματογνωμόνων ADR χορηγείται από το Υπουργείο Μεταφορών και Επικοινωνιών σε όσους είναι: αα) διπλωματούχοι μηχανικοί ειδικότητας: μηχανολόγου ή μηχανολόγου - ηλεκτρολόγου ή ναυπηγού ή χημικού ή μεταλλειολόγου ή άλλης σχετικής ειδικότητας, κάτοχοι άδειας άσκησης επαγγέλματος από το Τ.Ε.Ε., ή ββ) πτυχιούχοι τεχνολόγοι μηχανικοί ειδικότητας: μηχανολόγου ή ηλεκτρολόγου ή ναυπηγού ή οχημάτων ή άλλης σχετικής ειδικότητας, μέλη στην Ε.Ε.Τ.Ε.Μ. και έχουν παρακολουθήσει επιτυχώς σεμινάρια επιμόρφωσης «Πραγματογνωμόνων ADR», που διοργανώνονται από το ΥΜΕ σε συνεργασία με το Εργαστήριο Οχημάτων της Σχολής Μηχανολόγων Μηχανικών του ΕΜΠ, το Εργαστήριο Γενικής Χημικής Τεχνολογίας του Τμήματος Χημικών Μηχανικών της Πολυτεχνικής Σχολής του  (Μετά τη σελ. 402,326) Σελ. 402,327 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.196 ΑΠΘ και του Εργαστηρίου Τεχνικής Μηχανικής και Ταλαντώσεων του Τμήματος Μηχανολόγων και Αεροναυπηγών Μηχανικών της Πολυτεχνικής Σχολής του Πανεπιστημίου Πατρών. Το πρόγραμμα των σεμιναρίων, η διαδικασία διεξαγωγής τους καθώς και οι προϋποθέσεις που πρέπει να πληρούν τα άτομα που τα παρακολουθούν καθορίζονται από το ΥΜΕ σε συνεργασία με τα ανωτέρω επιστημονικά εργαστήρια.» Η παρ.γ΄, που είχε αντικατασταθεί από το άρθρ.1 της με αριθ.ΦΓ1/55302/4630/22 Νοεμ.11 Δεκ.2007 (ΦΕΚ Β΄2338), (Διόρθ.Σφαλμ. στο ΦΕΚ Β΄ 86/24 Ιαν.2008), απόφ. Υπ.Μεταφορών και Επικοινωνιών, αντικαταστάθηκε και πάλι ως άνω από το άρθρ.1 της με αριθ.ΦΓ1/15964/1146/21 Απρ.-12 Μαΐου 2008 (ΦΕΚ Β΄839), όμοιας απόφασης. δ. Διαθεσιμότητα τεχνικά ικανού εργαστηρίου Κάθε φορέας ελέγχου ADR πρέπει να διαθέτει ή να συνεργάζεται με διαπιστευμένο, από το ΕΣΥΔ ή άλλο φορέα που θα ορισθεί από αυτό, εργαστήριο για τον έλεγχο οχημάτων μεταφοράς επικίνδυνων εμπορευμάτων. Για χρονικό διάστημα ενός έτους από την έναρξη ισχύος της παρούσας, μέχρις ότου το ΕΣΥΔ θα είναι σε θέση να χορηγήσει τις εν λόγω διαπιστεύσεις, αντί αυτών γίνονται δεκτά προσωρινά πιστοποιητικά για την επάρκεια του εργαστηρίου, διαρκείας μέχρι ενός έτους, από το Εργαστήριο Δυναμικής και Κατασκευών Ελέγχου του Τμήματος Μηχανολόγων του Ε.Μ.Π. ή από το εργαστήριο Γενικής Χημικής Τεχνολογίας του Τμήματος Χημικών Μηχανικών της Πολυτεχνικής Σχολής του ΑΠΘ. Για τον ορισμό συγκεκριμένων φορέων και εταιρειών ως φορέων ελέγχου ADR, βλ. τις  κάτωθι αποφάσεις Υπ. Μεταφ. και Επικοινωνιών με αριθ: α) Φ.105/9355/950/7-17 Μαρτ.2003 (ΦΕΚ Β΄321), η οποία στη συνέχεια καταργήθηκε από την με αριθ.Φ.105/38210/4119/19-31 Αυγ.2004 (ΦΕΚ Β΄1340) όμοια απόφαση, β) Φ.105/48826/3589/19-31 Αυγ.2004 (ΦΕΚ Β΄1340), όπως τροποποιήθηκε από την με αριθ.Φ.105/18116/2103/23 Μαρτ.-4 Απρ.2006 (ΦΕΚ Β΄404), όμοια αποφαση, γ) Φ.105/38210/4119/19-31 Αυγ.2004 (ΦΕΚ Β΄1340), όπως τροποποιήθηκε από τις με αριθ.Φ.105/48292/5211/16 Αυγ.-6 Σεπτ. 2005 (ΦΕΚ Β΄1245) και Φ.105/18116/2103/23 Μαρτ.-4 Απρ.2006 (ΦΕΚ Β΄404), όμοιες αποφάσεις, δ) Φ.105/48827/4382/19-31 Αυγ.2004 (ΦΕΚ Β΄1340), όπως τροποποιήθηκε από την Σελ. 402,328 Τεύχος -Σελ.  με αριθ.Φ.105/18116/2103/23 Μαρτ.-4 Απρ.2006 (ΦΕΚ Β΄404), όμοια απόφαση και ε) Φ.105/48420/5213/16 Αυγ.-6 Σεπτ.2005 (ΦΕΚ Β΄1245), όπως τροποποιήθηκε από την με αριθ.Φ.105/18116/2103/23 Μαρτ.-4 Απρ.2006 (ΦΕΚ Β΄404), όμοια απόφαση. 21.Θ.α.196 Διεθνείς Μεταφορές Επιβατών και Εμπορευμάτων Άρθρο 3 Πιστοποιητικά εγκρίσεως ADR 1. Οι εκθέσεις δοκιμών συντάσσονται μετά τη διενέργεια του ελέγχου και υπογράφονται από τον επιστημονικό υπεύθυνο του εργαστηρίου και από ειδικό πραγματογνώμονα ADR του φορέα. 2. Οι Υπηρεσίες των ΚΤΕΟ, που έχουν εξουσιοδοτηθεί για το σκοπό αυτό, εκδίδουν τα προβλεπόμενα από τη Συμφωνία ADR πιστοποιητικά Εγκρίσεως ADR με βάση τις εκδιδόμενες από τον φορέα εκθέσεις δοκιμών. 3. Οι κατασκευαστές ή ιδιοκτήτες οχημάτων μεταφοράς επικινδύνων εμπορευμάτων απευθύνονται απευθείας στον εξουσιοδοτημένο φορέα για τη διενέργεια των προβλεπομένων από την Συμφωνία ελέγχων και τη σύνταξη των σχετικών εκθέσεων δοκιμής. 4. Το αντίτιμο για την πραγματοποίηση των δοκιμών καταβάλλεται στον εξουσιοδοτημένο φορέα. 5. Τα εξουσιοδοτημένα επιστημονικά εργαστήρια υποχρεούνται να συνεργάζονται με το ΥΜΕ για την μετάδοση τεχνογνωσίας σε υπαλλήλους του. 6. Οι εξουσιοδοτημένοι φορείς συμμορφώνονται με την ισχύουσα Ελληνική και Κοινοτική νομοθεσία και παρακολουθούν τις διεθνείς εξελίξεις αναφορικά με την εφαρμογή της Συμφωνίας ADR. Τα εξουσιοδοτημένα πανεπιστημιακά εργαστήρια υποχρεούνται να ενημερώνουν το Υ.Μ.Ε. για τα θέματα με σχετικές εκθέσεις.  7. Η εποπτεία των εξουσιοδοτημένων φορέων ασκείται από το Υ.Μ.Ε. και από επιστημονικά εργαστήρια του άρθρου 2, της παρούσας που ορίζονται από το ΥΜΕ, βάσει προγράμματος ελέγχου που εγκρίνεται από αυτό. 8. Η εξουσιοδότηση φορέα για τον έλεγχο οχημάτων μεταφοράς επικινδύνων εμπορευμάτων ανακαλείται με απόφαση του Υπουργού Μεταφορών και Επικοινωνιών αν διαπιστωθεί ότι δεν ισχύουν οι προϋποθέσεις υπό τις οποίες χορηγήθηκε ή ότι δεν τηρούνται από τον φορέα οι υποχρεώσεις του. Άρθρο 4 Τελικές διατάξεις 1. Η πιστοποίηση από το ΥΜΕ πραγματογνωμόνων που είναι πιστοποιημένοι από χώρα μέλος της ΕΕ και έχουν γίνει δεκτοί στη χώρα μας από πενταετίας τουλάχιστον στον έλεγχο των οχημάτων μεταφοράς επικίνδυνων εμπορευμάτων γίνεται ύστερα από εισήγηση της επιτροπής της παρ. 2 του άρθρου 1 χωρίς τα κριτήρια της περίπτωσης (γ) του άρθρου 2 της παρούσας. 2. Η 74801/2069/17.5.1990 απόφαση του Υπουργού ΜΕ καταργείται. Οι χορηγηθείσες μέχρι σήμερα εξουσιοδοτήσεις Φορέων για τον περιοδικό έλεγχο οχημάτων μεταφοράς επικίνδυνων εμπορευμάτων θα πρέπει να ανανεωθούν σύμφωνα με τις διατάξεις της παρούσας μέχρι την 31.12.2001. 3. Ο προγραμματισμός του αρχικού ελέγχου των κυκλοφορούντων οχημάτων μεταφοράς επικίνδυνων εμπορευμάτων γίνεται με εγκύκλιο του Υ.Μ.Ε. με βάση τις υφιστάμενες δυνατότητες ελέγχου.